***Información xeral sobre o curso***

* ***Material didáctico***:

- Lingua e Literatura galega II (Editorial Rodeira) **Libro oficial**

- Guías do alumnado de Bacharelato semipresencial (web do centro / ***Fáloa porque si***)

- Apuntamentos facilitados polo profesor (consexería/ web/ ***Fáloa porque si***)

* ***Libros de lectura***.

**O alumnado deberá acreditar lecturas obrigatorias**, que se escollerán entre os títulos suxeridos polo profesorado. Estas **lecturas** serán **condición *sine qua non***para considerar aprobada a materia na convocatoria ordinaria de xuño e na extraordinaria de setembro*.* Os alumnos deberán realizar unha **proba escrita** de control de lectura, proba na que seavaliará tamén a capacidade de expresión escrita (propiedade textual) e a corrección na expresión (ortografía, léxico, puntuación, etc.).

Os alumnos **poderán sumar 0.5 puntos por libro** (até un máximo de 2 por avaliación) **pola realización doutras lecturas** a maiores das obrigatorias. Estes puntos non se contabilizarán para aprobar a asignatura; sumaranse a partir do 5, para mellorar a nota. Os títulos escolleranse entre os ofrecidos na mesma listaxe. Cómpre que o profesor sexa informado desta circunstancia, para coordinar a realización dun control oral de lectura, onde se valorará tamén a capacidade e a propiedade da expresión oral. **A lectura deberá ser acreditada, como mínimo, dúas semanas antes da avaliación.**

* ***Datas exames/avaliacións***

Na páxina web do centro pódese consultar toda a información relacionada coa organización do curso (avaliacións, titorías orientativas…). O xefe de estudos establecerá un calendario oficial de exames, que se celebrarán nos meses de decembro, marzo e maio.

* ***Criterios e procedementos de avaliación.***

Os alumnos serán avaliados mediante **probas escritas** obxectivas que incluirán unha parte teórica e unha parte práctica e, cando corresponda, un comentario lingüístico e/ou literario. Estas probas realizaranse, como mínimo, unha vez en cada trimestre/avaliación. En casos excepcionais (individuais e puntuais) podería contemplarse a posibilidade de facer algunha destas probas de forma oral.

Aínda que nesta modalidade (a distancia semipresencial) os contidos actitudinais teñan unha relevancia moito menor, tamén serán avaliados, especialmente no relativo á participación nas titorías. Do mesmo modo serán obxecto de avaliación o esforzo e o afán de superación, por unha banda, e o cumprimento e realización puntual das tarefas, por outra. Estes aspectos serán consideradados ordinariamente de forma positiva e só en casos excepcionais serán manexados para facer unha avaliación negativa dos alumnos. No seu **conxunto a avaliación destes contidos actitudinais non superará o 20% da nota** en cada caso, correspondendo o resto ás probas trimestrais (lecturas incluídas).

Para **aprobar** o curso, é preciso:

**- sumar un mínimo de 14 puntos** nos **tres exames** trimestrais.

- **ter acreditadas as lecturas** obrigatorias.

- **ter aprobadas, polo menos, dúas avaliacións.** (No caso de ter unha avaliación suspensa, para aprobar o curso sen ter que recorrer á convocatoria ordinaria de maio, a nota mínima esixíbel nesa avaliación será de 3 puntos.)

Se non se cumpren todos estes requisitos, o alumno deberá presentarse ao exame final na convocatoria ordinaria para recuperar aquela parte da materia que teña pendente (incluídas as lecturas obrigatorias). O alumnado que teña que recorrer á convocatoria extraordinaria de setembro examinarase de toda a materia e, se for o caso, tamén das lecturas obrigatorias. A nota final nestas convocatorias, ordinaria e extraordinaria, será a media dos exames das tres avaliacións considerando os resultados das recuperacións realizadas e sen considerar a aportación das lecturas a maiores efectuadas no seu momento. Tamén aquí serán avaliados os contidos actitudinais, se procede, para calcular a cualificación final global.